Die wiel bly draai
Navorsing en innovering gaan hand aan hand. Dr Kobus Hendriks, 'n bekende boer naby Heilbron in die Vrystaat, is aan die voorpunt van innovering, maar sou nie sy resultate sonder deeglike navorsing kon bereik nie. Dr Hendriks is in murg en been 'n wetenskaplike, maar moet ook goeie sake- en landboubeginsels toepas om 'n sukses van sy boerdery te maak. Om die momentum van uitnemendheid te behou en sy invloed op die melkbedryf te bevorder, moet hy aanhou innoveer.